A közvilágításra, ill. a díszvilágításra vonatkozó kiviteli tervnek tartalmaznia kell az alábbi nyilatkozatokat, ill. műszaki paramétereket:

1. A BDK területi felelősével felvett egyeztetési jegyzőkönyvet.
2. Az illetékes közvilágítási Üzem képviselőjével felvett egyeztetési jegyzőkönyvet.
3. Szükség szerint más közmű céggel. ill. meglévő átalánydíjas fogyasztókkal (Pl. ELMÜ, BKV, VILATI, T-COM, MÁV, reklám cégek stb.) történt egyeztetés jegyzőkönyvét.
4. A beruházó írásbeli nyilatkozatát a tervezett közvilágítási berendezés vagyon- és tulajdonjogáról (ill. vagyon - és tulajdoni megosztásáról), valamint a meglévő, bontandó közvilágítási berendezések és hálózat maradványérték megtérítéséről.  
   Ennek függvényében kell az egyes áramkörök, ill. közvilágítási berendezések  
   energiaellátását kialakítani
5. A Fővárosi Önkormányzat Városüzemeltetési Főosztályának nyilatkozatát az újonnan létesülő közvilágítási berendezések többlet üzemeltetési-költség viseléséről
6. A díszvilágítási berendezéseknél figyelembe kell venni a Fővárosi rendeletben foglaltakat.
7. A területileg illetékes Önkormányzat képviselőjének írásbeli elfogadó nyilatkozatát a tervező által javasolt útkategória besorolásról, valamint útvilágítási-osztályba sorolásról, figyelembe véve MSZ EN 13201 sz. szabványt
8. Aláírt tervezői nyilatkozatot a kamarai nyilvántartási szám megjelölésével valamint szakterületi jogosultság érvényességét tanúsító MMK határozatot, vagy igazolást.
9. Pontos műszaki leírást a közvilágítási berendezések és tartozékok darabszám meghatározásával, gyártó- és típus megnevezéssel.
10. Külön bontási és létesítési méretezett nyomvonalrajzokat, közműhelyszínrajzokat és szakági rajzokat.
11. Szükséges karbantartási utasításokat.
12. Külön, pontos bontási és létesítési költségvetési kiírást (a tervező által árazott) a tervezett berendezés, hálózat, ill. szerelvény darabszám meghatározásával és típusával.
13. A tervezett oszlopokon elhelyezett több közmű esetén az üzemeltetői határok és tulajdonjog meghatározását.
14. A beruházói nyilatkozatot a Terméklistában nem szereplő berendezések beépítésének szándékáról.
15. A Terméklistában nem szereplő berendezések, anyagok gyártói katalóguslapjait, minősíti bizonylatait és a BDK által kiállított a termékre vonatkozó egyedi elfogadó nyilatkozatot.
16. A jelmagyarázatokat, szükséges részletes keresztszelvényeket (Pl. más közmű keresztezése,különleges alapok,műtárgyra tervezett berendezések elhelyezése, stb.).   
    A berendezések egyértelmű jelölése a tervrajzokon
17. Szükséges statikai nyilatkozatokat (tervezői, gyártói).
18. Zárlat-, feszültségesés és **fénytechnikai számításokat.**